CELEX: 32020D1131
Language: bg
Date: 2020-07-30 00:00:00
Title: Решение (ОВППС) 2020/1131 на Съвета от 30 юли 2020 година за започване на консултативна мисия на Европейския съюз по линия на ОПСО в Централноафриканската република (EUAM RCA)

31.7.2020   
               
               
                  BG
               
               
                  Официален вестник на Европейския съюз
               
               
                  L 247/16
               
            
         РЕШЕНИЕ (ОВППС) 2020/1131 НА СЪВЕТА
         от 30 юли 2020 година
         за започване на консултативна мисия на Европейския съюз по линия на ОПСО в Централноафриканската република (EUAM RCA)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид Решение (ОВППС) 2019/2110 на Съвета от 9 декември 2019 г. относно консултативна мисия на Европейския съюз по линия на ОПСО в Централноафриканската република (EUAM RCA) (1),
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 9 декември 2019 г. Съветът прие Решение (ОВППС) 2019/2110 относно консултативна мисия на Европейския съюз по линия на ОПСО в Централноафриканската република (EUAM RCA).
                  
               
                     (2)
                  
                  
                     На 18 юни 2020 г. Комитетът по политика и сигурност (КПС) постигна съгласие, че оперативният план (OPLAN) за EUAM RCA следва да бъде одобрен.
                  
               
                     (3)
                  
                  
                     Предвид препоръката на командващия гражданските операции и постигането на първоначална оперативна готовност на EUAM RCA, мисията следва да започне на 9 август 2020 г. за период от две години.
                  
               
                     (4)
                  
                  
                     Решение (ОВППС) 2019/2110 предвиди референтна сума в размер на 7 100 000 EUR за покриване на свързаните с EUAM RCA разходи за първите шест месеца след влизането в сила на посоченото решение. Решение (ОВППС) 2020/664 (2) на Съвета удължи срока на валидност на тази референтна сума до 8 август 2020 г. Следва да се предвиди допълнителна референтна сума за периода от началото на мисията до 8 август 2022 г.
                  
               
                     (5)
                  
                  
                     EUAM RCA следва да разполага с проектна група за набелязване и изпълнение на проекти в области, свързани с EUAM RCA, и в подкрепа на нейните цели.
                  
               
                     (6)
                  
                  
                     Поради това Решение (ОВППС) 2019/2110 следва да бъде съответно изменено.
                  
               
                     (7)
                  
                  
                     EUAM RCA ще се провежда в обстановка, която може да се влоши и да възпрепятства постигането на целите на външната дейност на Съюза, предвидени в член 21 от Договора за Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член 1
            Оперативният план на EUAM RCA се одобрява.
         
         
            Член 2
            EUAM RCA започва на 9 август 2020 г.
         
         
            Член 3
            Командващият гражданските операции за EUAM RCA се оправомощава незабавно да започне изпълнението на мисията.
         
         
            Член 4
            Решение (ОВППС) 2019/2110 се изменя, както следва:
            
                        1)
                     
                     
                        Член 13, параграф 1 се заменя със следното:
                        
                           „1.   Референтната сума, предназначена за покриване на свързаните с EUAM RCA разходи за периода от 9 декември 2019 г. до 8 август 2022 г., е в размер на 30 352 481,10 EUR. Решението за размера на референтната сума за следващите периоди се взема от Съвета.“
                        
                     
                  
                        2)
                     
                     
                        Вмъква се следният член:
                        
                           „Член 13а
                           Проектна група
                           
                              1.   EUAM RCA има проектна група за набелязване и изпълнение на проекти. При необходимост EUAM RCA улеснява изпълнението и предоставя съвети относно проектите, изпълнявани от държави членки и трети държави и за които те носят отговорност, в области, свързани с мандата на EUAM RCA, и в подкрепа на нейните цели.
                           
                           
                              2.   При условията по параграф 3 EUAM RCA се оправомощава да се стреми да използва финансови вноски от държавите членки или от трети държави за осъществяване на набелязани проекти, които допълват по последователен начин останалите действия на EUAM RCA, ако проектът е:
                              
                                          а)
                                       
                                       
                                          предвиден във финансовия разчет относно настоящото решение; или
                                       
                                    
                                          б)
                                       
                                       
                                          интегриран в хода на мандата посредством изменение на финансовия разчет по искане на ръководителя на мисията.
                                       
                                    EUAM RCA сключва с участващите държави договореност, с която се уреждат по-конкретно специалните процедури за разглеждане на жалби от трети лица относно вреди, причинени в резултат на действие или бездействие от страна на EUAM RCA при използването на финансовите средства, предоставени от тези държави. При никакви обстоятелства участващите държави не могат да търсят отговорност от Съюза или от върховния представител за действие или бездействие от страна на EUAM RCA при използването на финансовите средства, предоставени от тези държави.
                           
                           
                              3.   Финансовият принос на трети държави за проектната група трябва да бъде приет от КПС.“
                           
                        
                     
                  
         
            Член 5
            Настоящото решение влиза в сила в деня на приемането му.
         
         
            Съставено в Брюксел на 30 юли 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 318, 10.12.2019 г., стр. 141.
         
            (2)  Решение (ОВППС) 2020/664 на Съвета от 18 май 2020 г. за изменение на Решение (ОВППС) 2019/2110 относно консултативна мисия на Европейския съюз по линия на ОПСО в Централноафриканската република (EUAM RCA) (ОВ L 157, 19.5.2020 г., стр. 3).